ฮั่งเส็งปิดเช้าบวก 157.78 จุด คาดจีนกระตุ้นศก.
ฮั่งเส็งปิดเช้าบวก 157.78 จุด คาดจีนกระตุ้นศก.
23 เม.ย. 2558

ดัชนีฮั่งเส็งตลาดหุ้นฮ่องกงปิดภาคเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 157.78 จุด หรือ 0.56% ปิดภาคเช้าที่ 28,091.63 จุดหลัง HSBC เผยดัชนี PMI ภาคการผลิตเบื้องต้นจีนเดือนเม.ย.ลดลงแตะระดับต่ำสุดในรอบ 1 ปี ยิ่งนับสนุนกระแสคาดการณ์ที่ว่าจีนจะใช้มาตรการกระตุ้นเศรษฐกิจเพิ่มเติม
เอชเอสบีซี โฮลดิงส์ เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนในเดือนเม.ย.ลดลงแตะ 49.2 ซึ่งเป็นระดับต่ำสุดในรอบ 12 เดือน จาก 49.6 ในเดือนมี.ค.
โดยตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า
               